CELEX: C2004/217/43
Language: el
Date: 2004-08-28 00:00:00
Title: Υπόθεση Τ-192/04: Προσφυγή της Flex Equipos de Descanso, S.A. κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 28 Μαΐου 2004

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/23
            
         Προσφυγή της Flex Equipos de Descanso, S.A. κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 28 Μαΐου 2004
   (Υπόθεση Τ-192/04)
   (2004/C 217/43)
   Γλώσσα διαδικασίας: η αγγλική
   Η Flex Equipos de Descanso, S.A. με έδρα τη Μαδρίτη (Ισπανία), εκπροσωπούμενη από τον R. Ocquet, δικηγόρο, άσκησε στις 28 Μαΐου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Η Legget & Platt, Incorporated ήταν επίσης διάδικος στη διαδικασία ενώπιον του τμήματος προσφυγών.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 18ης Μαρτίου 2004 στην υπόθεση R 333/2003-1 και να την τροποποιήσει κατά το μέρος που απέρριψε την έγγραφη μαρτυρική κατάθεση που προσκόμισε η ανακόπτουσα και κατά το μέρος που απέρριψε την ανακοπή B-386088,
            
         
               —
            
            
               να αναπέμψει την υπόθεση στο Γραφείο Εναρμονίσεως στο πλαίσιο της Εσωτερικής Αγοράς και να διατάξει την άρνηση καταχωρίσεως της αιτήσεως κοινοτικού σήματος 1607167 «LURA- FLEX» για όλα τα προϊόντα για τα οποία ζητείται η προστασία,
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούμενος την καταχώριση του κοινοτικού σήματος:
            
            
               Legget & Platt, Inc.
            
         
               Κοινοτικό σήμα του οποίου ζητείται η καταχώριση:
            
            
               Εικονιστικό σήμα «LURA-FLEX» για προϊόντα των κλάσεων 6 και 20 (συστήματα ελατηρίων για έπιπλα, κρεβάτια, στρώματα και καθίσματα, έπιπλα, κλινοστρωμνή, στρώματα, …) (Αρ. 1607167)
            
         
               Δικαιούχος του σήματος ή σημείου στη δίκη ανακοπής:
            
            
               Fabricas Lucia Antonio Betere S.A., ήδη Flex Equipos de Descanso S.A.
            
         
               Σήμα ή σημείο στη δίκη ανακοπής:
            
            
               Η Ισπανική καταχώριση σήματος για το εικονιστικό σήμα «FLEX» για προϊόντα των κλάσεων 6 και 20 (μεταλλικά υλικά κατασκευών, μεταλλικά πλαίσια κρεβατιών, κρεβάτια, μικτά στρώματα με μεταλλικά ελατήρια, έπιπλα, …) καθώς και η φήμη των σημάτων αυτών σε σχέση με κάθε είδους κρεβάτια, στρώματα και μαξιλάρια
            
         
               Απόφαση του τμήματος ανακοπών:
            
            
               Απόρριψη της ανακοπής
            
         
               Απόφαση του τμήματος προσφυγών:
            
            
               Απόρριψη της προσφυγής που άσκησε η Flex Equipos de Descanso
            
         
               Προβαλλόμενοι λόγοι ακυρώσεως:
            
            
               Παράβαση του κανόνα 18, παράγραφος 2 και 22, παράγραφος 4 του κανονισμού (ΕΚ) αριθ. 2868/95 (1) της Επιτροπής και του δικαιώματος ακροάσεως του ανακόπτοντος σε συνδυασμό με το άρθρο 18 του κανονισμού καθώς και παράβαση του κανόνα 8 του κανονισμού (ΕΚ) αριθ. 40/94 (2) του Συμβουλίου.
            
         
      (1)  Κανονισμός (ΕΚ) αριθ. 2868/95 της Επιτροπής της 13ης Δεκεμβρίου 1995 περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα (ΕΕ L 303, σ. 1).
   
      (2)  Κανονισμός (ΕΚ) αριθ. 40/94 του Συμβουλίου της 20ής Δεκεμβρίου 1993 για το κοινοτικό σήμα (ΕΕ L 11, σ. 1).